**Zmluva o poskytovaní služieb mobilného operátora**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len *„Obchodný zákonník“*) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len *„zákon o verejnom obstarávaní“*)

**Čl. I**

**Zmluvné strany**

**Objednávateľ:**

Obchodné meno: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Zastúpený: Ing. Matej Fekete, MBA, podpredseda predstavenstva

Ing. Matúš Jurových, PhD., člen predstavenstva

IČO: 35 937 874

DIČ: 20 220 270 40

IČ DPH: SK 2022027040

Bankové spojenie: Štátna pokladnica

IBAN: SK47 8180 0000 0070 0018 2424

Zapísaný v Obchodnom registri Mestského súdu Bratislava III, Odd.: Sa, Vložka č. 3602/B

Osoby oprávnené rokovať:

vo veciach technických: Róbert Magát, [robert.magat@vszp.sk](mailto:robert.magat@vszp.sk), 0948 496 273

vo veciach zmluvy: Ing. Juraj Németh, [juraj.nemeth@vszp.sk](mailto:juraj.nemeth@vszp.sk)

(ďalej len „*objednávateľ*“)

a

**Poskytovateľ:**

Obchodné meno:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný v Obchodnom registri Okresného, resp. Mestského súdu ...................., odd.: ........., vložka č. .............

*(príp. v Živnostenskom registri Okresného úradu v ....................pod č...................)*

Osoby oprávnené rokovať:

vo veciach technických: *(meno, priezvisko, e-mail, telefón)*

vo veciach zmluvy: *(meno, priezvisko, e-mail)*

(ďalej len „*poskytovateľ“*)

(objednávateľ a poskytovateľ spolu ďalej aj ako „*zmluvné strany*“)

uzatvárajú túto Zmluvu o poskytovaní služieb mobilného operátora (ďalej len „*zmluva*“) na základe výsledku verejného obstarávania predmetu zákazky „Služby mobilného operátora“ podľa zákona o verejnom obstarávaní.

**Čl. II**

**Predmet zmluvy**

**2.1.** Poskytovateľ sa zaväzuje poskytovať objednávateľovi komplexné a ekonomicky výhodné mobilné telekomunikačné služby operátora prostredníctvom mobilnej hlasovej virtuálnej privátnej siete (ďalej len „VPS“), zahŕňajúce vytvorenie vnútropodnikovej siete pre hlasové a dátové SIM karty objednávateľa, pripojenie SIM kariet účastníka do verejnej telefónnej siete, doplnkové verejné telekomunikačné služby (ďalej spolu len „*služby*“) a dodávku mobilných telekomunikačných zariadení – mobilných telefónov a dátových zariadení (ďalej aj „*koncové zariadenia“*) pre objednávateľa. Podrobná špecifikácia predmetu zmluvy tvorí Prílohu č. 1 – Špecifikácia predmetu zmluvy (ďalej len „*predmet zmluvy“*). Poskytovateľ bude realizovať plnenie predmetu zmluvy vo forme poskytovania paušálnych služieb a na základe objednávok objednávateľa, za podmienok dohodnutých v tejto zmluve.

**2.2.** Objednávateľ sa zaväzuje zaplatiť poskytovateľovi za riadne a včas dodané služby cenu vo výške a za podmienok podľa tejto zmluvy.

**Čl. III**

**Miesto, čas a spôsob plnenia**

**3.1.** Poskytovateľ sa zaväzuje plniť služby na území Slovenskej republiky, ako aj na území Európskej únie v prípade poskytovania roamingových služieb. Miestom plnenia v prípade dodávky koncových zariadení je pracovisko objednávateľa: Všeobecná zdravotná poisťovňa, a.s., Mamateyova 17, Bratislava.

**3.2.** Plnenie predmetu zmluvy bude realizované priebežne počas platnosti tejto zmluvy, formou paušálnych účastníckych programov a na základe písomných objednávok objednávateľa*.* Objednávka sa poskytovateľovi doručuje v elektronickej forme na e-mailovú adresu osoby oprávnenej rokovať vo veciach technických za poskytovateľa. Poskytovateľ je povinný bezodkladne e-mailom potvrdiť prevzatie objednávky na e-mailovú adresu osoby oprávnenej rokovať vo veciach technických za objednávateľa. Kontaktné osoby a ich e-mailové adresy sú uvedené v čl. I tejto zmluvy. Pre vylúčenie pochybností platí, že pri zmene kontaktných osôb zmluvných strán nie je potrebné uzatvorenie dodatku k tejto zmluve.

**3.3.** Objednávka na dodávku koncových zariadení musí obsahovať najmä:

a) číslo zmluvy,

b) špecifikáciu a množstvo koncových zariadení s uvedením požadovaného paušálneho účastníckeho programu k dodaným koncovým zariadeniam,

c) termín dodania koncových zariadení,

d) kontaktné údaje osoby, oprávnenej prevziať koncové zariadenia za objednávateľa,

e) dátum vystavenia objednávky,

f) podpis oprávnenej osoby za objednávateľa.

**3.4.** Dokladom o dodávke koncového zariadenia bude preberací protokol, ktorý podpíše za objednávateľa osoba, uvedená v objednávke. Preberací protokol bude obsahovať označenie zmluvných strán, označenie a špecifikáciu dodaného koncového zariadenia, miesto a dátum dodania a dátum podpisu preberacieho protokolu.

**Čl. IV**

**Povinnosti poskytovateľa**

**4.1.** Pri plnení záväzkov z tejto zmluvy sa poskytovateľ zaväzuje postupovať s odbornou starostlivosťou, je povinný bez zbytočného odkladu oznamovať objednávateľovi všetky skutočnosti súvisiace s plnením služieb a bezodkladne, najneskôr však do 3 pracovných dní, informovať e-mailom objednávateľa o trvalých alebo prechodných zmenách kontaktných osôb, uvedených v čl. I tejto zmluvy.

**4.2.** Poskytovateľ je povinný zabezpečiť plnenie predmetu zmluvy v potrebnej kvalite, v požadovanom čase a v požadovanom rozsahu, za podmienok podľa tejto zmluvy. Objednávateľ nie je povinný plnenie poskytnuté na základe tejto zmluvy prevziať a uhradiť poskytovateľovi dohodnutú zmluvnú cenu, pokiaľ kvalita služby nebude objednávateľom akceptovaná.

**4.3.** Poskytovateľ je povinný zabezpečiť okamžité informovanie objednávateľa o plánovaných ako aj neplánovaných výlukách resp. výpadkoch telekomunikačných – mobilných služieb, a to na e-mailovú adresu osoby oprávnenej rokovať vo veciach technických za objednávateľa.

**4.4.** Poskytovateľ sa zaväzuje bezodkladne po nadobudnutí účinnosti tejto zmluvy (najneskôr však do 30 kalendárnych dní) zriadiť pre objednávateľa mobilnú hlasovú virtuálnu privátnu sieť a zaradiť do nej všetky existujúce SIM karty objednávateľa. Poskytovateľ sa zároveň zaväzuje zaradiť do VPS aj ďalšie nové SIM karty podľa požiadaviek objednávateľa, dodané v súlade s touto zmluvou. Na základe požiadavky objednávateľa môže v závislosti od jeho potrieb v rámci predmetu zmluvy dôjsť k zmene poskytovaných služieb v súlade s prílohou č. 1, vrátane počtu jednotlivých SIM kariet prislúchajúcich k jednotlivým mobilným telekomunikačným službám. Poskytovateľ je povinný na základe požiadaviek objednávateľa vykonať zmenu paušálneho účastníckeho programu na ktorejkoľvek SIM karte, a to aj viackrát. Zmena bude uskutočnená vždy od nasledujúceho mesiaca po mesiaci, v ktorom bola požiadavka doručená poskytovateľovi, pokiaľ sa zmluvné strany nedohodnú inak.

**4.5.** Poskytovateľ za zaväzuje bezplatne zabezpečiť prenos všetkých existujúcich telefónnych čísiel objednávateľa do siete poskytovateľa, bez prerušenia funkčnosti existujúcich poskytovaných telekomunikačných služieb (hlasových aj dátových), vrátane zaslania SMS správ o zmene mobilného operátora na všetky existujúce účastnícke čísla objednávateľa a zabezpečenia hlasovej správy pre volajúcich na účastnícke čísla objednávateľa o zmene mobilného operátora.

**4.6.** Zmluvné strany sa dohodli, že poskytovateľ v prípade zmeny mobilného operátora uhradí prípadný zostatok finančného záväzku objednávateľa voči predchádzajúcemu poskytovateľovi verejných telekomunikačných služieb, t. j. zmluvnú pokutu za nedodržanie doby viazanosti u predchádzajúceho poskytovateľa verejných telekomunikačných služieb, v plnej výške na náklady poskytovateľa ku dňu nadobudnutia účinnosti tejto zmluvy.

**4.7.** Poskytovateľ vyhlasuje, že má všetky potrebné oprávnenia na uzavretie a plnenie tejto zmluvy. V prípade, že k riadnemu plneniu tejto zmluvy bude potrebné v budúcnosti získať akékoľvek ďalšie oprávnenie, je poskytovateľ povinný tak urobiť bez ďalšieho odkladu.

**4.8.** Poskytovateľ sa zaväzuje, že počas celej doby platnosti zmluvy bude mať zabezpečené pokrytie územia Slovenskej republiky signálom mobilných hlasových služieb a signálom mobilných dátových služieb.

**4.9.** Poskytovateľ vyhlasuje, že má všetky technické a finančné prostriedky a personálne kapacity potrebné na riadne splnenie záväzkov prijatých v tejto zmluve. Preukázanie nepravdivosti niektorého z vyhlásení, obsiahnutých v tomto bode, spočívajúcej v nedostatku oprávnení, nemá za následok zánik povinnosti poskytovateľa získať chýbajúce oprávnenie bez zbytočného odkladu, resp. bez zbytočného odkladu zabezpečiť dostatočné prostriedky, či kapacity na riadne splnenie záväzkov vyplývajúcich z tejto zmluvy.

**4.10.** Poskytovateľ sa zaväzuje vykonávať bezplatný záručný servis dodaných koncových zariadení a poskytovať objednávateľovi náhradné koncové zariadenie počas vykonávania servisu.

**4.11.** Poskytovateľ je povinný na vyžiadanie a podľa potreby objednávateľa poskytovať objednávateľovi informácie, súvisiace s užívaním koncových zariadení, súčinnosť pri uvádzaní mobilných telefónov do prevádzky, ako aj ďalšie informácie, súvisiace s využívaním služieb podľa tejto zmluvy.

**4.12.** Objednávateľ podľa § 113 zákona č. 452/2021 Z. z. o elektronických komunikáciách v znení neskorších predpisov nesúhlasí so zverejnením jeho telefónnych čísiel v telefónnom zozname a s poskytovaním informačných služieb o účastníckych číslach pridelených objednávateľovi na základe tejto zmluvy a prenesených podľa bodu 4.5. tohto článku zmluvy, ako aj s poskytnutím telefónnych čísiel zaradených do VPS za účelom využívania na marketingové a obdobné účely. Poskytovateľ sa zaväzuje požiadavku objednávateľa, uvedenú v predchádzajúcej vete, v plnom rozsahu akceptovať.

**Čl. V**

**Povinnosti objednávateľa**

**5.1.** Objednávateľ sa zaväzuje poskytovať poskytovateľovi nevyhnutnú súčinnosť potrebnú na riadne a včasné plnenie predmetu zmluvy.

**5.2.** Objednávateľ je povinný včas oznamovať poskytovateľovi skutočnosti pre neho zásadného významu a bezodkladne, najneskôr však do 3 pracovných dní, e-mailom informovať poskytovateľa o trvalých alebo prechodných zmenách kontaktných osôb, uvedených v čl. I tejto zmluvy.

**5.3.** Objednávateľ sa zaväzuje uhrádzať poskytovateľovi za riadne a včas poskytnuté služby podľa tejto zmluvy dohodnutú cenu, a to v súlade a za podmienok podľa čl. VI tejto zmluvy.

**Čl. VI**

**Cena predmetu zmluvy a platobné podmienky**

**6.1.** Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na cenách poskytovaných služieb a koncových zariadení tak, ako je uvedené v prílohe č. 2 tejto zmluvy – Cenník služieb mobilného operátora a koncových zariadení.

**6.2.** Celková cena za plnenie predmetu zmluvy:

Cena bez DPH .............. eur

Sadzba DPH ......%

DPH ............... eur

Cena vrátane DPH ................ eur (slovom .................. eur),

pričom celkovou cenou sa rozumie sumár všetkých peňažných plnení, ktoré budú uhradené objednávateľom poskytovateľovi v súlade s touto zmluvou. Objednávateľ pritom nie je povinný vyčerpať celý finančný objem uvedený v tomto ustanovení zmluvy a je len na objednávateľovi, aké služby, koncové zariadenia a v akom rozsahu si u poskytovateľa objedná na základe svojich aktuálnych potrieb.

V prípade, že poskytovateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH.

Ak sa poskytovateľ, ktorý v čase uzatvorenia tejto zmluvy nie je platiteľom DPH, stane platiteľom DPH počas plnenia predmetu zmluvy, celková cena za plnenie podľa tohto bodu vrátane jednotkových cien, sa bude považovať za cenu vrátane DPH, a to odo dňa vzniku povinnosti poskytovateľa odviesť DPH.

**6.3.** DPH za plnenie predmetu zmluvy bude poskytovateľ fakturovať vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH sa nevyžaduje úprava formou dodatku k tejto zmluve, ale poskytovateľ bude automaticky účtovať výšku sadzby DPH platnej v čase poskytnutia zdaniteľného plnenia.

**6.4.** Cena za plnenie predmetu zmluvy je zhodná s cenou z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady poskytovateľa, spojené s riadnym plnením predmetu zmluvy, vrátane nákladov na dopravu a všetkých jednorazových, pravidelných a minútových poplatkov, vyplývajúcich z plnenia predmetu zmluvy, ako aj všetkých nákladov na prevádzku koncových zariadení v rámci Slovenskej republiky a Európskej únie, nákladov na nové SIM karty, , volania do pevných a mobilných sietí, SMS, MMS, mobilný internet a VPS.

**6.5.** Poskytovateľ je oprávnený fakturovať cenu za plnenie predmetu zmluvy mesačne, a to formou samostatnej súhrnnej elektronickej faktúry za služby, poskytnuté poskytovateľom objednávateľovi za príslušný kalendárny mesiac a samostatnej faktúry za dodané koncové zariadenia v príslušnom kalendárnom mesiaci na základe objednávky objednávateľa, ktorej prílohou budú preberacie protokoly, vyhotovené podľa čl. III bod 3.4. zmluvy.

**6.6.** Poskytovateľ je povinný vyhotoviť faktúru najneskôr do piateho pracovného dňa mesiaca, nasledujúceho po dni dodania služby, resp. koncového zariadenia a túto doručiť objednávateľovi elektronicky na e-mailovú adresu objednávateľa: [fakturyPC@vszp.sk](mailto:fakturyPC@vszp.sk), vo formáte .txt a .pdf. Splatnosť faktúry je 30 kalendárnych dní odo dňa jej doručenia objednávateľovi.

**6.7.** Faktúra poskytovateľa musí byť vyhotovená v súlade s platnými právnymi predpismi a touto zmluvou. V prípade, že poskytovateľ predloží objednávateľovi nesprávnu alebo neúplnú faktúru, je objednávateľ oprávnený vrátiť faktúru v lehote splatnosti poskytovateľovi na opravu, pričom prestane plynúť lehota splatnosti faktúry a nová lehota začne plynúť dňom doručenia opravenej faktúry objednávateľovi na e-mailovú adresu: [fakturyPC@vszp.sk](mailto:fakturyPC@vszp.sk).

**6.8.** V prípade dodania mobilných telefónov, ktoré sú vyrobené alebo prispôsobené na použitie v spojení s licencovanou sieťou a fungujú na stanovených frekvenciách bez ohľadu na to, či majú alebo nemajú iné využitie, a z toho vyplývajúceho uplatnenia prenosu daňovej povinnosti podľa § 69 ods. 12 písm. h) zákona č. 222/2004 Z. z. o dani z pridanej hodnoty v znení neskorších predpisov (ďalej len *„zákon o DPH“*), poskytovateľ – platiteľ DPH vyhotoví faktúru bez DPH, uvedie v nej text „prenesenie daňovej povinnosti“ a objednávateľ si dodané a fakturované služby samozdaní. Poskytovateľ sa v takom prípade zaväzuje doručiť faktúru objednávateľovi najneskôr do 15. dňa odo dňa protokolárneho odovzdania a prevzatia dotknutého plnenia predmetu zmluvy. V prípade vrátenia faktúry s prenesením daňovej povinnosti objednávateľom poskytovateľovi, doručí poskytovateľ opravenú faktúru objednávateľovi najneskôr do 20. dňa mesiaca, nasledujúceho po mesiaci, v ktorom bol dotknutý predmet zmluvy protokolárne odovzdaný a prevzatý.

**6.9.** Zmluvné strany sa zároveň dohodli, že poskytovateľ bude mesačne zasielať objednávateľovi na e-mailovú adresu osoby oprávnenej rokovať vo veciach technických za objednávateľa informatívnu súhrnnú elektronickú faktúru na všetky telefónne čísla a služby, ktorá bude obsahovať jednotlivé položky podľa používaných SIM kariet a dátových zariadení. K informatívnej elektronickej súhrnnej faktúre sa poskytovateľ zaväzuje priložiť podrobný elektronický výpis hovorov a správ za dohodnuté fakturačné obdobie (kalendárny mesiac) na jednotlivé telefónne čísla (SIM karty) vo formáte .pdf.

**6.10.** Ak je poskytovateľ registrovaný ako platiteľ DPH v Slovenskej republike, cena za predmet zmluvy bude uhradená iba na bankový účet, ktorý je zverejnený v zozname bankových účtov zverejnenom na webovom sídle finančného riaditeľstva. Poskytovateľ je povinný ihneď písomne informovať objednávateľa o každej zmene tohto bankového účtu. Ak poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona o DPH, objednávateľ je oprávnený postupovať v zmysle ustanovenia § 69c ods. 1 zákona o DPH, t. j. uhradiť sumu vo výške DPH alebo jej časť uvedenú vo faktúre poskytovateľa na číslo účtu správcu dane vedeného pre poskytovateľa podľa § 67 zákona č. 563/2009 Z. z. o správe daní (daňový poriadok) a o zmene a doplnení niektorých zákonov, pričom objednávateľ nie je v omeškaní, ak z tohto dôvodu neplní, čo mu ukladá zmluva. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.

**Čl. VII**

**Spracúvanie a ochrana osobných údajov, mlčanlivosť a ochrana dôverných informácií**

**7.1.** Osobné údaje kontaktných osôb a osôb podieľajúcich sa na plnení predmetu tejto zmluvy budú spracúvané za účelom plnenia tejto zmluvy, pričom zmluvné strany vyhlasujú, že sú oprávnené tieto osobné údaje poskytnúť druhej zmluvnej strane. Okrem osobných údajov podľa prvej vety tohto odseku pri plnení tejto zmluvy nebudú spracúvané osobné údaje. Ak pri plnení predmetu zmluvy dôjde k náhodnému kontaktu s osobnými údajmi, je poskytovateľ povinný dodržiavať ustanovenia Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

**7.2.** Poskytovateľ berie na vedomie, že v rámci plnenia tejto zmluvy získa alebo môže získať on alebo jeho zamestnanci, či zmluvní partneri prístup k dôverným informáciám objednávateľa alebo tretích osôb.

**7.3.** V súvislosti s realizáciou predmetu zmluvy si obe zmluvné strany navzájom budú vymieňať dôverné informácie, ktoré môžu byť druhou zmluvnou stranou používané výlučne pre činnosti súvisiace s plnením predmetu tejto zmluvy.

**7.4.** Za dôverné informácie sa podľa tejto zmluvy považujú všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej so zmluvnou stranou, ktoré sa dostanú do dispozície druhej zmluvnej strany, alebo ak druhá strana získa vedomosť o ich obsahu.

**7.5.** Zmluvné strany sa zaväzujú zachovávať mlčanlivosť o dôverných informáciách a zaväzujú sa, že príjmu všetky rozumné opatrenia na ochranu dôverných informácií a tieto dôverné informácie budú chrániť minimálne v takom rozsahu, v akom chránia vlastné dôverné informácie.

**7.6.** Zmluvné strany sa zaväzujú, že písomnosti (vrátane písomností v elektronickej podobe), obsahujúce dôverné informácie, ktoré jedna strana poskytuje druhej, nebudú bez výslovného súhlasu druhej zmluvnej strany kopírovať, ani žiadnym iným spôsobom rozmnožovať a kedykoľvek ich na požiadanie vrátia druhej zmluvnej strane, vrátane všetkých kópií alebo opisov, alebo ich na základe požiadavky druhej zmluvnej strany preukázateľne zlikvidujú, vrátane všetkých kópií alebo opisov.

**7.7.** Zmluvné strany sa zaväzujú, že kedykoľvek na základe žiadosti druhej zmluvnej strany preukázateľne zlikvidujú všetky písomnosti (vrátane písomností v elektronickej podobe) ňou alebo osobami na jej druhej strane vytvorené, ktoré obsahujú dôverné informácie, ktoré jej boli poskytnuté druhou zmluvnou stranou.

**7.8.** Zmluvné strany sa zaväzujú, že bez písomného súhlasu druhej zmluvnej strany neposkytnú dôverné informácie v žiadnej forme tretím osobám, s výnimkou tých svojich zamestnancov, zástupcov, alebo ďalších osôb v obdobnom postavení (ďalej len „*oprávnené osoby“),* ktoré s nimi potrebujú byť oboznámené, aby mohol byť plnený predmet zmluvy.

**7.9.** Zmluvné strany sa zaväzujú zabezpečiť, že ich oprávnené osoby budú zachovávať mlčanlivosť vo vzťahu k dôverným informáciám. Pokiaľ poruší oprávnená osoba ktorejkoľvek zmluvnej strany povinnosť mlčanlivosti vo vzťahu k dôverným informáciám, považuje sa to za porušenie mlčanlivosti tejto zmluvnej strany.

**7.10.** Poskytovateľ sa zaväzuje, že zabezpečí dostatočné poučenie pre všetky osoby, ktoré sa budú zúčastňovať na plnení predmetu tejto zmluvy, o podstate dôvernej informácie v zmysle tejto zmluvy a príslušných právnych predpisov a nevyhnutnosti ich utajenia v súlade s touto zmluvou. Splnenie tejto povinnosti je poskytovateľ povinný preukázať, ak ho o to objednávateľ požiada.

**7.11.** Povinnosť mlčanlivosti sa nevzťahuje na informácie,

1. ktoré sú alebo sa stanú všeobecne známymi alebo verejne dostupnými inak, ako porušením povinností vyplývajúcich z tejto zmluvy,
2. ktoré prijímajúca strana doloží ako informácie ňou legálne vlastnené v čase ich poskytnutia alebo ktoré boli prijímajúcou stranou nezávisle odvodené a vytvorené bez využitia dôvernej informácie, ktorú táto dostala od poskytujúcej strany,
3. ktoré prijímajúca strana doloží ako informácie získané zákonnou cestou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie,
4. ktorých zverejnenie je vyžadované všeobecne záväzným právnym predpisom, vrátane povinnosti objednávateľa zverejniť túto zmluvu v Centrálnom registri zmlúv, alebo nariadené rozhodnutím súdu, prokuratúry alebo iného oprávneného orgánu verejnej moci,
5. na ktorých poskytnutie tretej strane dala poskytujúca strana strane prijímajúcej vopred písomný súhlas.

**Čl. VIII**

**Náhrada škody, pokuty a sankcie**

**8.1.** Ak poruší jedna zo zmluvných strán preukázateľne niektorú povinnosť, ktorá pre ňu vyplýva z tejto zmluvy, a to čo i len z nedbanlivosti (ďalej aj ako *„porušiteľ*“) alebo ak dôjde k udalosti, ktorá sa podľa predmetu tejto zmluvy považuje za porušenie povinnosti mlčanlivosti, a ktorá nie je okolnosťou vylučujúcou zodpovednosť, vzniká poškodenej zmluvnej strane nárok na náhradu vzniknutej škody; právo požadovať zmluvnú pokutu v súlade s touto zmluvou tým nie je dotknuté.

**8.2.** Zmluvná strana musí tvrdenie o porušení povinnosti podľa bodu 8.1. tohto článku druhou stranou relevantne preukázať. Nárok na náhradu škody poškodenej zmluvnej strane nevznikne, ak nesplnenie povinností povinnej strany, resp. porušiteľa bolo spôsobené preukázateľne konaním poškodenej strany alebo nedostatkom súčinnosti, na ktorú bola poškodená strana povinná.

**8.3.** V prípade opakovaného porušenia povinností poskytovateľa podľa tejto zmluvy je objednávateľ oprávnený uplatniť si voči poskytovateľovi zmluvnú pokutu vo výške 0,05% z ceny celkom za predmet zmluvy vrátane DPH, uvedenej v čl. VI bod 6.2. tejto zmluvy.

**8.4.** V prípade, ak objednávateľ mešká so zaplatením oprávnene vystavenej faktúry poskytovateľa, poskytovateľ je oprávnený účtovať objednávateľovi úroky z omeškania podľa príslušných ustanovení Obchodného zákonníka v platnom znení.

**8.5.** Uplatnením ktorejkoľvek zmluvnej pokuty alebo úroku z omeškania v zmysle tejto zmluvy nie je dotknuté právo poškodenej zmluvnej strany na náhradu vzniknutej škody v celom rozsahu ani právo na uplatnenie ďalšej zmluvnej pokuty podľa tejto zmluvy. Objednávateľ môže uplatňovať náhradu škody, pokuty a sankcie kumulatívne.

**8.6.** Objednávateľ má právo na náhradu škody vzniknutej z povinnosti podať dodatočné daňové priznanie k dani z pridanej hodnoty a dodatočného kontrolného výkazu k dani z pridanej hodnoty, ktorá preukázateľne vznikla oneskoreným doručením faktúry vystavenej s „prenesením daňovej povinnosti“ v zmysle § 69 ods. 12, písm. h až j) zákona o DPH (t. j. po 18. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade riadnej faktúry, resp. po 20. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade opravnej faktúry).

**8.7.** Objednávateľ má právo na náhradu škody, preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona o DPH. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.

**8.8.** Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle§ 69b zákona o DPH, vrátane trov konania, ktoré mu vznikli v konaní s príslušným daňovým úradom a pohľadávky vzniknuté z dôvodu dlžného poistného na zdravotné poistenie.

**8.9.** Objednávateľ je oprávnený uplatniť si náhradu škody, pokuty a sankcie kedykoľvek v priebehu plnenia predmetu zmluvy, ako aj po zániku tejto zmluvy v prípade, ak porušenie zmluvných podmienok stanovených touto zmluvou zistí po zániku tohto zmluvného vzťahu.

**8.10.** Poskytovateľ dáva súhlas objednávateľovi na jednostranné započítanie akýchkoľvek splatných aj nesplatných pohľadávok objednávateľa voči všetkým splatným aj nesplatným pohľadávkam poskytovateľa (vrátane nároku objednávateľa z titulu zmluvných pokút voči poskytovateľovi), pričom poskytovateľ nie je oprávnený započítať svoje pohľadávky voči pohľadávkam objednávateľa, bez jeho predchádzajúceho písomného súhlasu.

**8.11.** Ak nie je splnená povinnosť podľa § 11 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len *„zákon o registri partnerov verejného sektora“*) alebo ak je partner verejného sektora v omeškaní so splnením povinnosti podľa § 10 ods. 2 tretej vety zákona o registri partnerov verejného sektora, nie je objednávateľ v omeškaní, ak z tohto dôvodu neplní, čo mu ukladá táto zmluva.

**8.12.** Ak objednávateľ nevyužije zákonné právo v prípadoch uvedených v zákone o registri partnerov verejného sektora,  a to odstúpiť od tejto zmluvy v zmysle § 15 ods. 1 zákona o registri partnerov verejného sektora, má objednávateľ právo na zaplatenie zmluvnej pokuty od poskytovateľa vo výške 5 000,00 eur.

**8.13.** Poskytovateľ vyhlasuje (ak sa na neho takáto zákonná povinnosť vzťahuje), že nie je osobou podľa § 11 ods. 1 písm. c) a d) zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od zmluvy odstúpiť, a poskytovateľ je povinný nahradiť objednávateľovi škodu, ktorá mu tým vznikla.

**Čl. IX**

**Zodpovednosť za vady**

**9.1.** Poskytovateľ zodpovedá za to, že predmet zmluvy v prípade dodávky koncových zariadení bude nový, dodaný v akosti a vyhotovení, ktoré sa hodí na účel, stanovený touto zmluvou, riadne zabalený a vybavený na prepravu, a že bude mať v čase odovzdania a prevzatia vlastnosti, požadované objednávateľom a špecifikované v tejto zmluve.

**9.2.** Poskytovateľ poskytuje záručnú lehotu na dodaný tovar – koncové zariadenia v trvaní 24 mesiacov, ktorá začína plynúť dňom protokolárneho prevzatia dotknutého plnenia predmetu zmluvy v súlade s čl. III bod 3.4. zmluvy. V prípade oprávnenej reklamácie sa záručná lehota predlžuje o čas, počas ktorého bola vada odstraňovaná.

**9.3.** V prípade, že tovar bude dodaný s vadami, aj keď sa vada stane zjavnou po prechode nebezpečenstva škody na tovare, objednávateľ je oprávnený uplatniť si nároky z vád tovaru v zmysle § 436 až § 441 Obchodného zákonníka. Objednávateľ je povinný reklamovať prípadné vady predmetu plnenia poskytovateľovi písomne bezodkladne po ich zistení. Za písomné oznámenie reklamácie je považované aj oznámenie doručené e-mailom poskytovateľovi na adresu: ..................... (doplní poskytovateľ), takéto doručenie musí byť však potvrdené doručením reklamácie v papierovej forme najneskôr do 5 pracovných dní odo dňa zaslania oznámenia elektronicky na adresu poskytovateľa, uvedenú vyššie. Oznámenie o vadách predmetu plnenia musí obsahovať: a) číslo objednávky, b) popis vady alebo popis spôsobu, akým sa vada prejavuje.

**9.4.** Poskytovateľ zodpovedá za to, že služby podľa tejto zmluvy budú poskytnuté bez vád, riadne, v súlade s platnými právnymi predpismi, požiadavkami objednávateľa a podľa podmienok dohodnutých v tejto zmluve.

**9.5.** Poskytovateľ je povinný v prípade reklamácie zabezpečiť odstránenie vady v lehote 14 dní odo dňa doručenia reklamácie, prevzatia predmetu plnenia a podpísania preberacieho reklamačného protokolu a to aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád poskytovateľ.

**9.6.** Poskytovateľ nezodpovedá za vady a ich následky vzniknuté preukázateľne neodbornou obsluhou, neodborným používaním alebo opravami prístrojov realizovaných objednávateľom, svojvoľnou manipuláciou s prístrojmi alebo používaním neoriginálnych náhradných dielov a spotrebného materiálu, ktoré neodporučil výrobca konkrétneho zariadenia alebo poskytovateľ.

**9.7.** Ak sa poskytovateľ dostane do omeškania s odstránením vád, objednávateľ je oprávnený zabezpečiť ich odstránenie sám alebo prostredníctvom tretej osoby. Náklady, ktoré objednávateľovi vzniknú v súvislosti s odstraňovaním vád, si je objednávateľ oprávnený uplatniť u poskytovateľa.

**9.8.** V prípade preukázateľne neodstrániteľnej vady tovaru sa poskytovateľ zaväzuje dodať objednávateľovi náhradný tovar zodpovedajúcej kvality.

**9.9.** Vlastnícke právo k tovaru a nebezpečenstvo škody na tovare dodanom v súlade s touto zmluvou prechádza na objednávateľa protokolárnym odovzdaním a prevzatím tovaru v zmysle čl. III bod 3.4. zmluvy.

**Čl. X**

**Protikorupčné ustanovenia**

**10.1.** Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.

**10.2.** Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy v rozpore s Etickým kódexom objednávateľa (ďalej len „Etický kódex“), zverejneným na webovom sídle objednávateľa [www.vszp.sk](http://www.vszp.sk).

**10.3.** Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.

**10.4.** V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom, môže zmluvná strana od tejto zmluvy odstúpiť.

**10.5.** Zmluvné strany sa zaväzujú dodržiavať apolitickosť vo vzájomnom postupe pri uzatváraní zmluvy a základné morálne a etické hodnoty ustanovené v obsahu Etického kódexu. V prípade nedodržiavania stanovených apolitických, morálnych a etických hodnôt je zmluvná strana oprávnená od tejto zmluvy odstúpiť.

**Čl. XI**

**Osobitné ustanovenia**

**11.1.** Poskytovateľ je oprávnený plniť predmet zmluvy aj prostredníctvom subdodávateľov, ktorí musia spĺňať podmienky pre realizáciu predmetu zmluvy, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade realizácie predmetu zmluvy prostredníctvom subdodávateľov zodpovedá poskytovateľ objednávateľovi tak, ako keby plnil predmet zmluvy sám. Objednávateľ je oprávnený od tejto zmluvy odstúpiť, ak zistí, že poskytovateľ zabezpečuje realizáciu predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 3 tejto zmluvy – Zoznam subdodávateľov.

**11.2.** V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu tejto zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto zmluve. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto zmluvy. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20 % z ceny celkom za realizáciu predmetu zmluvy vrátane DPH, uvedenej v čl. VI bod 6.2. tejto zmluvy. Objednávateľ je oprávnený zmluvnú pokutu jednostranne započítať a z tohto dôvodu krátiť dohodnutú odplatu za poskytnutie služieb podľa tejto zmluvy. Objednávateľ je oprávnený dohodnutú zmluvnú pokutu vo výške 20% vyúčtovať poskytovateľovi aj po poskytnutí služieb, ak dodatočne zistí, že poskytovateľ porušil záväzok podľa tohto bodu.

**11.3.** Poskytovateľ sa zaväzuje pri plnení tejto zmluvy používať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje.

**11.4.** Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

**11.5.** Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované poštou a kuriérskou službou sa doručujú na adresu sídla zmluvných strán, uvedenú v čl. I tejto zmluvy. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. S výnimkou elektronických faktúr sa písomnosti doručované prostredníctvom e-mailu považujú za doručené nasledujúci pracovný deň po ich odoslaní na e-mailovú adresu druhej zmluvnej strany.

**11.6.** Na doručovanie písomností týkajúcich sa vzniku, zmeny, zániku alebo akéhokoľvek porušenia zmluvy sa nepoužije e-mail.

**11.7.** Písomnosti a komunikácia medzi zmluvnými stranami, týkajúca sa tejto zmluvy, bude prebiehať v slovenskom jazyku, vrátane vystavovania účtovných dokladov a ich príloh, pričom všetky oznámenia s právnym alebo zmluvným účinkom sa budú posielať druhej zmluvnej strane na jej adresu uvedenú v čl. I tejto zmluvy, na jej dodatočne písomne oznámenú adresu alebo na adresu evidovanú v Obchodnom alebo inom registri.

**Čl. XII**

**Ukončenie zmluvy**

**12.1.** Túto zmluvu je možné ukončiť pred dohodnutou dobou platnosti:

1. písomnou dohodou zmluvných strán, ku dňu uvedenému v dohode,
2. výpoveďou objednávateľa,
3. odstúpením od zmluvy podľa § 344 a nasl. Obchodného zákonníka,
4. odstúpením zmluvnej strany v prípadoch, uvedených v tejto zmluve.

**12.2.** Objednávateľ je oprávnený vypovedať túto zmluvu bez uvedenia dôvodu v 6-mesačnej výpovednej dobe, ktorá začne plynúť prvým dňom mesiaca nasledujúceho po doručení písomnej výpovede druhej zmluvnej strane.

**12.3.** Objednávateľ je oprávnený odstúpiť od zmluvy aj v prípade:

1. porušenia povinností poskytovateľa podľa čl. X body 10.4. a 10.5. zmluvy a čl. XI body 11.1. a 11.2. zmluvy,
2. ak sa poskytovateľ stane dlžníkom poistného na zdravotné poistenie voči objednávateľovi,
3. ak právnickej osobe poskytovateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov,
4. dňom právoplatného rozhodnutia registrujúceho orgánu o výmaze podľa § 12 zákona o registri partnerov verejného sektora,
5. dňom právoplatného rozhodnutia registrujúceho orgánu o pokute podľa § 13 ods. 2 zákona o registri partnerov verejného sektora,
6. ak dôjde k výmazu partnera verejného sektora na návrh oprávnenej osoby počas trvania zmluvy,
7. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
8. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora,
9. ak sa v priebehu plnenia zmluvy stala konečným užívateľom výhod poskytovateľa, jeho subdodávateľa alebo jeho subdodávateľa podľa osobitného predpisu osoba podľa § 11 ods. 1 písm. c) a d) zákona o verejnom obstarávaní, a do 30 dní nedôjde k náprave v súlade so zákonom o registri partnerov verejného sektora.

**12.4.** V prípade odstúpenia zmluva zaniká dňom doručenia oznámenia o odstúpení od zmluvy druhej zmluvnej strane. Odstúpenie musí mať písomnú formu a musia v ňom byť podrobne uvedené dôvody odstúpenia.

**12.5.** Ak dôjde z akéhokoľvek dôvodu k ukončeniu tejto zmluvy, je poskytovateľ povinný po nevyhnutnú dobu poskytovať objednávateľovi a prípadnému novému poskytovateľovi všetku nevyhnutnú súčinnosť za účelom prenesenia všetkých telefónnych čísiel registrovaných na objednávateľa na nového operátora. Až do úplného ukončenia prenosu všetkých telefónnych čísiel na nového operátora je poskytovateľ povinný poskytovať objednávateľovi služby, ktoré boli predmetom tejto zmluvy, za tých istých podmienok, ako boli dohodnuté v tejto zmluve a objednávateľ je povinný za takto poskytované služby platiť poskytovateľovi cenu vo výške, ako bola dohodnutá v tejto zmluve, pri dodržaní pravidiel podľa zákona o verejnom obstarávaní. Zmluvné strany si pri ukončení zmluvy vysporiadajú všetky, a to aj finančné záväzky, prevzaté v súlade s podmienkami tejto zmluvy, o čom vyhotovia písomný protokol.

**Čl. XIII**

**Záverečné ustanovenia**

.

**13.1.** Táto zmluva sa uzatvára na dobu určitú – 24 mesiacov odo dňa nadobudnutia účinnosti zmluvy, resp. do doby vyčerpania finančného limitu, uvedeného v čl. VI bod 6.2. zmluvy, podľa toho, ktorá skutočnosť nastane skôr.

**13.2.** Táto zmluva nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom 1.12. 2024 po jej predchádzajúcom zverejnení v Centrálnom registri zmlúv, resp. v prípade jej neskoršieho zverejnenia dňom nasledujúcim po zverejnení v Centrálnom registri zmlúv v zmysle § 47a zákona č. 40/1964 Zb. Občianskeho zákonníka v znení neskorších predpisov.

**13.3.** Túto zmluvu je možné meniť alebo doplniť len formou očíslovaných písomných dodatkov podpísaných obidvoma zmluvnými stranami, v súlade s §18 zákona o verejnom obstarávaní a ďalšími platnými právnymi predpismi.

**13.4.** Vzťahy medzi obidvomi zmluvnými stranami výslovne neupravené v tejto zmluve sa riadia príslušnými ustanoveniami Obchodného zákonníka a  príslušnými právnymi predpismi platnými v SR.

**13.5.** Zmluvné strany sa zaväzujú riešiť prípadné spory prednostne mimosúdnou dohodou. Právne vzťahy vyplývajúce z tejto zmluvy sa budú riadiť právnym poriadkom platným na území SR a na riešenie prípadných sporov je príslušný slovenský súd.

**13.6.** Táto zmluva je vyhotovená v 4 rovnopisoch, z toho tri pre objednávateľa a jeden pre poskytovateľa.

**13.7.** Neoddeliteľnou súčasťou tejto zmluvy sú nasledovné prílohy:

Príloha č. 1 - Špecifikácia predmetu zmluvy,

Príloha č. 2 - Cenník služieb mobilného operátora a koncových zariadení,

Príloha č. 3 - Zoznam subdodávateľov.

Za objednávateľa Za poskytovateľa

V Bratislave, dňa............... V ................., dňa..............

......................................... .............................................

Ing. Matej Fekete, MBA

podpredseda predstavenstva

Všeobecná zdravotná poisťovňa, a.s.

........................................

Ing. Matúš Jurových, PhD.

člen predstavenstva

Všeobecná zdravotná poisťovňa, a.s.